CELEX: 32004R1945
Language: sk
Date: 2004-11-11 00:00:00
Title: Nariadenie Komisie (ES) č. 1945/2004 z 11. novembra 2004, ktoré určuje percentuálne krátenie na rok 2005, ktoré sa má uplatňovať na žiadosti netradičných prevádzkovateľov o prídely v rámci dovozných tarifných kvót A/B a C na banány

12.11.2004   
            
            
               SK
            
            
               Úradný vestník Európskej únie
            
            
               L 336/18
            
         
      NARIADENIE KOMISIE (ES) č. 1945/2004
   z 11. novembra 2004,
   ktoré určuje percentuálne krátenie na rok 2005, ktoré sa má uplatňovať na žiadosti netradičných prevádzkovateľov o prídely v rámci dovozných tarifných kvót A/B a C na banány
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi (1),
   so zreteľom na nariadenie Komisie (ES) č. 896/2001 zo 7. mája 2001 o pravidlách uplatňovania nariadenia Rady (EHS) č. 404/93 v oblasti dovozného režimu banánov do Spoločenstva (2), najmä na jeho článok 9 ods. 2,
   keďže:
   
               (1)
            
            
               Oznámenia členských štátov v zmysle článku 9 ods. 1 nariadenia (ES) č. 896/2001 uvádzajú, že celková suma požadovaných prídelov dosahuje 4 941 057,500 t pre netradičných prevádzkovateľov A/B a 479 315,000 t pre netradičných prevádzkovateľov C.
            
         
               (2)
            
            
               Následne sa má stanoviť percento, ktoré sa uplatní na určenie prídelov pre netradičných prevádzkovateľov na rok 2005 v rámci tarifných kvót A/B a C.
            
         
               (3)
            
            
               Ustanovenia tohto nariadenia musia nadobudnúť účinnosť okamžite, aby mali prevádzkovatelia dostatočne dlhý čas na predloženie žiadostí o povolenia na prvý štvrťrok 2005,
            
         PRIJALA TOTO NARIADENIE:
   Článok 1
   V rámci tarifných kvót A/B a C, určených v článku 18 nariadenia (EHS) č. 404/93, prídel, ktorý má dostať každý netradičný prevádzkovateľ na rok 2005 v zmysle článku 9 ods. 2 nariadenia (ES) č. 896/2001, sa rovná nasledujúcemu percentu jeho žiadosti o pridelenie:
   
               a)
            
            
               pre každého netradičného prevádzkovateľa A/B: 9,12780 %,
            
         
               b)
            
            
               pre každého netradičného prevádzkovateľa C: 17,21206 %.
            
         Článok 2
   Toto nariadenie nadobúda účinnosť 12. novembra 2004.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 11. novembra 2004
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo
         
      
   
   
      (1)  Ú. v. ES L 47, 25.2.1993, s. 1. Nariadenie naposledy zmenené a doplnené Aktom o pristúpeni z roku 2003.
   
      (2)  Ú. v. ES L 126, 8.5.2001, s. 6. Nariadenie naposledy zmenené a doplnené nariadením (ES) č. 838/2004 (Ú. v. EÚ L 127, 26.4.2004, s. 52).